hu hu hu hu hu hu hu hu hu hu hu en hu hu hu hu hu hu hu hu hu hu fr hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Mateking.hu egy tabletre és telefonra optimalizált 2010-ben indított magyar egyetemi és középiskolai matematikaoktató weboldal. [1]2019-ben közel százezer felhasználóval[2] Magyarország legnépszerűbb egyetemi e-learning oldala.[1] A honlapon jelenleg több, mint ezer egyetemi és több száz középiskolai tananyag megtalálható.[2]
A Mateking létrehozásával az alkotók célja az volt, hogy a matematikát - ami sokaknak bonyolultnak, nehéznek és fárasztónak tűnhet - a weboldal segítségével egyszerűen, gyorsan és kényelmesen lehessen megérteni és megtanulni. Ennek érdekében a mateking.hu új módszertant vezetett be a matematika oktatásba: a diákok a saját tempójukban tanulhatnak egy színes, látványos virtuális térben, ahol vicces magyarázatokon, rövid és könnyen érthető egységeken keresztül értik meg a matematikát.
Az oldalon a középiskolai matematika mellett több egyetemi tantárgy érhető el: Analízis 1, Analízis 2, Analízis 3, a Lineáris algerbra, Valószínűségszámítás, valamint a Diszkrét matematika és a Statisztika. A matekingen található tananyagok  három típusba sorolhatóak: vannak bárki számára elérhető tartalmak, vannak regisztrált felhasználók számára elérhető tartalmak, és vannak csak előfizetéssel elérhető tartalmak.
A mateking az országos sikereinek köszönhetően mára már több oktatási intézménnyel dolgozik együttműködésben. Ennek keretében számos magyar egyetem és középiskola elérhetővé tette diákjai számára a mateking.hu tananyagait. A tantárgyak kialakítása is ennek köszönhetően egyes intézményekkel együttműködésben zajlik.[3] Így a diákok meggyőződhetnek róla, hogy amit a weboldalon tanulnak, biztosan az a tudás, amit később az egyetemen számon kérnek, majd rajtuk.
2018-ban a Mateking, youtube csatornáján indított egy ingyenes érettségi felkészítő kurzust, aminek segítségével bárki felkészülhet 10-20 perces videókon keresztül a matek érettségire, pótvizsgáira.[3]
2019-ben az oldal egyik alapítója, Mosóczi András  a “Mire jó a matek?” című előadássorozattal próbálja ösztönözni a középiskolás diákokat a matematika tanulásra.
A weboldal ötlete 2009-ben fogalmazódott meg Mosóczi András fejében, aki egy országszerte mindenki számára elérhető segítséget akart nyújtani a matematikában nehézkesen eligazodó egyetemistáknak.
Elutasítások sora után végül úgy döntött, hogy saját kezébe veszi a projektet, és saját finanszírozással kezdett bele a fejlesztésbe.
Mosóczi András 2010-ben ismerkedett meg Kovács Zoltánnal, akinek segítségével létrehozták az első kezdetleges változatot, amely az év decemberében indult el. Több évnyi béta verzió után 2014-ben három fősre bővült a csapat: Mosóczi András, Kovács Zoltán és Képes Viktor elhatározták hogy elkészítik az a mateking angol nyelvű verzióját, és egyúttal a magyar oldalt is jelentősen modernizálják.
Ennek eredményeként 2014 októberében teljesen megújult mateking.hu és elindult a mathxplain.com. A régi több száz tananyagot az új arculathoz alakítva átdolgozták át és további több száz új tananyag készült el és került közzétételre.
A Mateking 2015-ben, 2016-ban, 2017-ben, 2018-ban és 2019-ben, egymás után öt évben is elnyerte az Év Honlapja díjat. Ezzel a mateking.hu rekordot állított az Év Honlapja verseny történetében.[4]
2015-ben Év Honlapja díjat kapott Oktatás kategóriában.[5]
2016-ban Év Honlapja díjat kapott Oktatás és E-learning kategóriában.[6]
2017-ben Év Honlapja díjat kapott E-learning kategóriában.[7]
2017-ben közel 55 ezer regisztrált felhasználóval a leglátogatottabb magyar egyetemi e-learning oldal.
2018-ban közel 100 ezer regisztrált felhasználóval továbbra is a leglátogatottabb magyar e-learning weboldal.[2]
2018-ban Év Honlapja díjat kapott E-learning kategóriában.[8]
2019-ben először Abszolút Év Honlapja díjat kapott, valamit Év Honlapja díjat E-learning kategóriában.[9]
↑ a b Technika | Éljen a vicces és könnyen érthető matek! | CSALÁDILAP.HU. csaladilap.hu. (Hozzáférés: 2019. április 4.)
↑ a b c Cívishír: Ahol mindenki szereti és érti a matekot. civishir.hu. (Hozzáférés: 2019. április 4.)
↑ a b Balázs, Tóth: Egész nyáron Youtube-ról lehet matekozni (magyar nyelven). index.hu, 2018. július 31. (Hozzáférés: 2019. április 4.)
↑ mateking.hu: Események (magyar nyelven). mateking, 2014. november 14. (Hozzáférés: 2019. április 4.)
↑ Díjat nyert weboldalak 2015- Az Év honlapja 2018 (magyar nyelven). www.azevhonlapja.hu. (Hozzáférés: 2019. március 23.)
↑ Díjat nyert weboldalak 2016- Az Év honlapja 2018 (magyar nyelven). www.azevhonlapja.hu. (Hozzáférés: 2019. március 23.)
↑ Az Év Honlapja 2017 | Díjat nyert weboldalak 2017 (magyar nyelven). www.azevhonlapja.hu. (Hozzáférés: 2019. március 23.)
↑ Díjat nyert weboldalak 2018- Az Év honlapja 2018 (magyar nyelven). www.azevhonlapja.hu. (Hozzáférés: 2019. március 23.)
↑ Díjat nyert weboldalak 2019- Az Év honlapja 2020 (magyar nyelven). www.azevhonlapja.hu. (Hozzáférés: 2020. november 24.)
Mateking: MATEK EGYSZERŰEN. (Hozzáférés: 2020. december 1.)
Díjat nyert weboldalak 2019- . azevhonlapja.hu. (Hozzáférés: 2020. december 1.)
Nem megy a matek? Próbálja ki ezt a díjnyertes magyar oldalt!. hvg.hu. (Hozzáférés: 2020. december 1.)
ÉLJEN A VICCES ÉS KÖNNYEN ÉRTHETŐ MATEK!. csaladilap.hu. (Hozzáférés: 2020. december 1.)
Ezen az oldalon az is megszeretheti a matekot, aki eddig utálta. itcafe.hu. (Hozzáférés: 2020. december 1.)
Mateking: matek egyszerűen. startupper.hu. (Hozzáférés: 2020. december 1.)
Egész nyáron Youtube-ról lehet matekozni. index.hu. (Hozzáférés: 2020. december 1.)
Ahol mindenki szereti és érti a matekot. civishir.hu. (Hozzáférés: 2020. december 1.)
A lap eredeti címe: „https://hu.wikipedia.org/w/index.php?title=Mateking&oldid=23355785”
A lap szerkesztési előzményeinek megtekintése.
A lap utolsó módosítása: 2020. december 15., 21:03
A lap szövege CC BY-SA 3.0 alatt érhető el, ha nincs külön jelölve.